## Pravilnik o izmjenama i dopunama Pravilnika o indikacijama, standardima i rokovima trajanja za proteze, ortopedska i druga pomagala

### NN 32/1991 (26.6.1991.), Pravilnik o izmjenama i dopunama Pravilnika o indikacijama, standardima i rokovima trajanja za proteze, ortopedska i druga pomagala

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članka 75. Zakona o zdravstvenoj zaštiti i zdravstvenom
osiguranju ("Narodne novine", broj 12/91 - pročišćeni tekst)
i članka 22. Statuta Republičkog fonda zdravstvenog osiguranja i zdravstva
Hrvatske ("Narodne novine". broj 48/90), Skupština Republičkog
fonda zdravstvenog osiguranja i zdravstva Hrvatske na 5. sjednici održanoj
27. svibnja 199i. godine, donijela je

## PRAVILNIK

### o izmjenama i dopunama Pravilnika o indikacijama, standardima i rokovima trajanja za proteze, ortopedska i druga pomagala

Članak 1.

U Pravilniku o indikacijama, standardima i rokovima trajanja za proteze,
ortopedska i druga pomagala ("Narodne novine", broj 5/91) u članku
21. točki 14. riječi "aparat za oksigenu terapiju u kući na upotrebu"
zamjenjuju se riječima "individualni oksigenator za terapiju na određeno
vrijeme upotrebe", a iza riječi "prijedlog" dodaju se riječi
liječnika specijalista pulmologa". Točka 19. mijenja se i glasi: "
19. dijagnostičke trake za kontrolu glukoze u krvi (vizuelno očitavanje
ili pomoću aparata) te dijagnostičke trake za kontrolu glukoze i acetona
u mokraći na prijedlog liječnika specijalista za dijabetes" Iza točke
19. dodaje se nova točka 20. koja glasi: " 20. potrošni materijal
za upotrebu individualnog dijalizatora za terapiju u kući kod osiguranika
koji boluje od insuficijencije bubrega, na prijedlog odgovarajuće klinike
ili odjela organizacije zdravstva, a uz suglasnost ovlaštenog liječnika
ili drugog organa Republičkog fonda."

Članak 2.

U članku 25. u točki 1. riječi "i lijevane ispune (inlay)".
a u točki 8. iza riječi "zubi", riječi "nadogradnja i ispuni"
brišu se. Točka 3. briše se. Iza točke 10, koja postaje točka 9. dodaje
se točka 10. koja glasi : "nadogradnje". Dosadašnje točke 4.
do 9. postaju točke 3. do 8.

Članak 3.

U članku 26. u točki 3. zagrada i riječi u zgradi brišu se. U točki
6. riječi "zubi", zamjenjuju se riječima "više od tri zuba".
Dodaju se dvije nove stavke koje glase: "Fasetirane krunice stavljaju
se u gornjoj čeljusti do drugog premolara, a u donjoj ćeljusti do prvog
premolara. Protetski rad iz stavke 1. točke 6. ovog članka odobrava ovlaštena
osoba Republičkog fonda,"

Članak 4.

U članku 28. dosadašnje stavke 2. i 3. zamjenjuju se novim stavkama
koje glase: "Ako osiguraniku nedostaju četiri sjekutića, može se staviti
nepokretna proteza, kada to raspon i čvrstoća zuba dopušta."

Članak 5.

Naziv točke 3. i članak 29. brišu se.

Članak 6.

U članku 33. alineja 1. mijenja se i glasi: "osiguraniku do završenog
redovnog školovanja."

Članak 7.

U nazivu točke 8. riječi "i ispuni" brišu se.

Članak 8. U članku 34. u stavki 1. riječi "ili ispuni" brišu
se. U stavki 2. riječi "Nadogradnja ili ispun se ne mogu" zamjenjuju
se riječima "Nadogradnja se ne može".

Članak 9.

U članku 38. iza riječi "ovlaštene". daljnji tekst zamjenjuje
se riječima "osobe toga fonda."

Članak 10.

U članku 54. u stavki 1. u točki 31. umjesto riječi "365"
stavljaju se riječi "do 750", a umjesto riječi "50"
stavljaju se riječi "do 100". U toki 32. umjesto riječi "(plivapen
- novopen)" stavljaju se riječi."(plivapen I. i plivapen II.)",
a iza riječi "godišnje" dodaju se riječi "za svaki aparat".
U točki 33. iza zagrade stavljaju se riječi te dijagnostičke trake za kontrolu
glukoze u krvi (do 365 kom.)." Točke 41. do 51. zamjenjuju se novim
točkama 41. do 46. koje glase : "41. krunice i nepokretne proteze
4 godine za sve grupe 42. krunice i nepokretne proteze od akrilata 2 godine
za sve grupe 43. djelomična proteza od akrilata 3 godine za sve grupe 44.
djelomična proteza s metalnom bazom 4 godine za sve grupe 45. totalna proteza
od akrilata 5 godina za sve grupe 46. ortodontsko sredstvo 10 mjeseci za
sve grupe."

Točke 52. do 68. postaju točke 47. do 63.

Članak 11.

Ovaj pravilnik stupa na snagu osmog dana od dana objave u "Narodnim
novinama".

Klasa: 500-01/91-01/362

Urbroj : 338-24-91-1

Zagreb, 27. svibnja 1991.

Predsjednik Skupštine Republičkog fonda

**prof. dr. sci. Mate Granić, v. r**

Pravilnik, NN 32/1991-888